బెంగళూరు: ఆదాయానికి మించిన ఆస్తుల కేసులో నాలుగేళ్లు జైలుశిక్ష పడి పరప్పన అగ్రహార జైలులో ఉంటున్న శశికళకు ఊహించని ఎదురు దెబ్బ తగిలింది. తీవ్ర అస్వస్థతకు గురైన తన భర్త నటరాజన్ను చూసేందుకు పెరోల్ ఇవ్వాలంటూ ఆమె చేసుకున్న అభ్యర్థనను కర్ణాటక జైళ్ల శాఖ నిర్ద్వంద్వంగా తోసిపుచ్చింది. నటరాజన్ గత తొమ్మిది నెలలుగా చెన్నైలోని ఆసుపత్రిలో చికిత్స పొందుతున్నారు. లివర్, కిడ్నీ చెడిపోవడంతో లివర్ ఇంటెన్సివ్ కేర్ యూనిట్లో ప్రస్తుతం ఆయనకు వైద్యులు చికిత్స అందిస్తున్నారు. లివర్, కిడ్నీ ట్రాన్స్ప్లాంటేషన్ అనివార్యమని, ప్రస్తుతం ఆయన ఆరోగ్య పరిస్థితి విషమంగానే ఉందని ఆసుపత్రి వర్గాలు సోమవారం బులిటెన్ కూడా విడుదల చేశాయి. ఈ నేపథ్యంలో తన భర్తను చూసేందుకు అనుమతించాలంటూ శశికళ చేసుకున్న పెరోల్ అభ్యర్థనకు సానుకూల స్పందన వస్తుందని ఆశిస్తున్నట్టు ఆమె సన్నిహిత వర్గాలు చెప్పాయి. అయితే అనూహ్యంగా ఆమె పెరోల్ అభ్యర్థనను తిరస్కరిస్తున్నట్టు కర్ణాటక జైళ్ల శాఖ ప్రకటించడంతో శశికళ వర్గీయులు తీవ్ర దిగ్భ్రాంతికి గురయ్యారు.
bengaluru: aadaayaaniki minchina aastula kesulo naalugellu jailusiksha padi parappana agrahara jailulo untunna sasikalaku oohinchani eduru debba tagilindi. teevra aswasthataku guraina tana bharta natarajannu chusenduku perol ivvaalantuu aame chesukunna abhyardhananu karnaataka jailla saakha nirdvandvamgaa tosipuchindi. natarajan gatha tommidi nelalugaa chennailooni aasupatrilo chikitsa pondutunnaaru. liver, kidni chedipovadamto liver intensive ker unitlo prastutam aayanaku vaidyulu chikitsa andistunnaaru. liver, kidni transplantation anivaaryamani, prastutam aayana aarogya paristhiti vishamangaane undani aasupatri vargaalu somavaram buliten kuudaa vidudala chesaayi. ee nepathyamlo tana bhartanu chusenduku anumatinchaalantuu sasikala chesukunna perol abhyardhanaku saanukuula spandana vastundani aasistunnattu aame sannihita vargaalu cheppai. ayithe anoohyamgaa aame perol abhyardhananu tiraskaristunnattu karnaataka jailla saakha prakatinchadamtho sasikala vargeeyulu teevra digbhraantiki gurayyaru.